open-index/open-wikipedia-markdown huggingface dataset:
Sertorius

**Quintus Sertorius** (noin 125–72 eaa.) oli roomalainen sotilas ja poliitikko. Sertorius oli lähtöisin perheestä, joka kuului Nursian sabiinilaiskaupungin maalaisaateliin. Hän oli joko sukunsa ensimmäinen, joka pyrki julkiseen virkaan Roomaan, taikka ensimmäinen, joka siinä onnistui.

## Uran alku

Sertorius toimi uransa alussa ensin jonkin aikaa oikeusistuimissa, ennen kuin siirtyi sotapalvelukseen. Arausion taistelussa 105 eaa. hän kuului harvoihin selvinneisiin roomalaisiin. Kimbrejä ja teutoneita vastaan käydyn sodan loppuosan Sertorius palveli Mariuksen joukoissa ja sai useita kunniamerkkejä ja ylennyksiä.

Vuonna 97 eaa. Sertorius lähti sotatribuunina Hispaniaan. Siellä hän johti taistelua keltiberien kapinaa vastaan tuloksekkaasti ja sai sen ansiosta lisää mainetta ja sen avulla kvestorin viran. Liittolaissodan aikana hänen vastuullaan oli joukkojen värvääminen, koulutus ja johtaminen, mutta hänen sotilasarvonsa ei ole tiedossa. Vuonna 88 eaa. Sertorius pyrki kansantribuunin virkaan, mutta hävisi vaalin Sullan vastustettua julkisesti hänen valintaansa. Sullan ja Sertoriuksen välit rikkoutuivat, ja Sullan marssittua joukkoineen Roomaan asettui Sertorius Cinnan ja Mariuksen puolelle.

## Hispanian sota 80–72 eaa.

Mariuksen ja Cinnan Rooman-valtauksen jälkeisissä väkivaltaisuuksissa Sertorius oli maltillisella linjalla, ja hän joutui lopulta Cinnan tuella kukistamaan Roomassa riehuneet roistojoukot (bardyaei). Mariuksen kuoltua Sertoriuksesta tuli vuonna 83 eaa. preettori. Sotilaat olivat lynkanneet Cinnan jo edellisenä vuonna, eikä Sertorius tullut toimeen muiden Sullaa vastaan taistelevien sotilasjohtajien kanssa. Myöhemmin samana vuonna Sertorius siirtyi provinssiinsa Hispaniaan. Sullan voitettua vastustajansa Italiassa hänen joukkonsa ajoivat pian myös Sertoriuksen pois provinssistaan. Koettuaan lähinnä tappioita Sertorius saavutti lopulta Mauretaniassa voiton yhdestä Sullan armeijasta, ja siksi Lusitaniasta tuli lähetystö, joka pyysi Sertoriusta palaamaan Hispanian niemimaalle vapauttamaan heidät heidän silloisesta maaherrastaan.

Hispaniassa Sertorius taisteli tarmokkaasti ja voitokkaasti usean vuoden ajan muun muassa Quintus Caecilius Metellus Piusta sekä Pompeiusta vastaan. Vaikka Sertoriuksen joukot koostuivat suurelta osin provinssin asukkaista, ei hänellä silti ollut tarkoituksena saada Hispaniaa itsenäiseksi Rooman vallan alta, vaan sodan on katsottava kuuluvan kansalaissotaan. Menestyksestä huolimatta sodan pitkittyminen oli Sertoriukselle epäedullista, sillä hänellä oli käytössään lähinnä oman provinssinsa voimavarat. Plutarkhoksen mukaan Sertorius koetti tästä syystä saada aikaan sovintoa Pompeiuksen kanssa, mutta tuloksetta. Ajan kuluessa hänen joukoissaan alkoi esiintyä turhautumista, ja lopulta vuonna 72 eaa. hänet murhautti hänen oma alipäällikkönsä Perperna, joka murhan jälkeen asettui joukkojen komentoon ja hävisi kohta sodan Pompeiukselle.

## Lähteet
*
Samuel Alexander

**Samuel Alexander** (6. tammikuuta 1859 Sydney, Australia – 13. syyskuuta 1938) oli australialaissyntyinen brittiläinen filosofi.

Alexander syntyi juutalaiseen perheeseen Sydneyssä, Australiassa. Hänen isänsä oli satulaseppä, joka kuoli muutaman viikon jälkeen Alexanderin syntymästä. Viiden vuoden päästä perhe muutti Melbourneen, jossa Alexander kävi kotikoulua.

Alexander opiskeli Melbournessa Wesley Collegessa ja Melbournen yliopistossa. Hän muutti Englantiin vuonna 1877 ja opiskeli siellä Oxfordin yliopistossa. Hänen opettajiaan olivat Thomas Hill Green ja Henry Nettleship. Hän opetti Oxfordin Lincoln Collegessa vuosina 1882–1893. Vuonna 1893 hänet nimitettiin Manchesterin yliopiston Owens Collegen professoriksi. Hän jäi eläkkeelle Manchesteristä vuonna 1924. Alexander toimi Aristotelian Societyn puheenjohtajana vuosina 1908–1911 ja 1936–1937.

Alexanderin ajattelun keskeisiä käsitteitä olivat ’emergentti kvaliteetti’ ja emergentti evoluutio. Ne olivat hänen metafysiikkansa keskeisiä ajatuksia, joiden avulla hän käsitteli aikaa, avaruutta, ainetta, mieltä ja jumaluutta.

Alexander piti Gifford-luennot Glasgow’n yliopistossa vuosina 1916–18. Luennoista syntyi kokonaisen filosofisen järjestelmän käsittävä teos *Space, Time and Deity* (1920), jota voidaan pitää hänen pääteoksenaan. Teos esitti maailman yhtenä kosmisena prosessina, jonka perustana oli aika-avaruus. Emergentit ominaisuudet kehittyivät siitä ajoittaisesti korkeamman tason synteeseinä. Näin aika-avaruus tuotti aineen ja aine mielen. Jumaluus oli Alexanderille seuraavan tason ylempi päämäärä, jota kohti kosminen järjestys pyrki.

## Teoksia

* *Moral Order and Progress* (1889)
* *Locke* (1908)
* *Space, Time, and Deity* (1920), uudet painokset 1966 ja 2004: osa yksi:  verkossa , osa kaksi: 
* *Spinoza and Time* (1921)
* *Art and the Material* (1925)
* *Beauty and Other Forms of Value* (1933)
* *Philosophical and Literary Pieces* (1939) (postuumi)

## Lähteet

## Aiheesta muualla
* Samuel Alexander. 
* Gifford Lectures: Samuel Alexander.
Gaston Flosse

**Gaston Flosse** (s. 24. kesäkuuta 1931, Rikitea) on ranskalais-polynesialainen poliitikko, joka on ollut Ranskan Polynesian parlamentin puhemies 1970-luvulta, presidentti neljään kertaan vuosien 1984 ja 2014 välillä, europarlamentin (1984–) ja Ranskan senaatin jäsen (1998–, 2008–). Hän edustaa autonomiaa kannattavaa ja itsenäisyyttä vastustavaa Tāhōʻēraʻa Huiraʻatira -puoluetta.

Flosse johti Ranskan Polynesiaa suurimman osan ajasta 1980-luvulta lähtien. Kun maan autonomiaa lisättiin, hänet valittiin helmikuussa 2004 ensimmäiseksi presidentiksi. Vuoden 2004 vaalit voitti itsenäisyysmielinen Oscar Temaru, mutta Flossen puolue sai erotettua hänet ja Flosse valittiin lokakuussa uudelleen, mutta hän menetti asemansa uudelleen maaliskuussa 2005, mutta palasi valtaan helmikuussa 2008. Flosse oli Ranskan presidentti Jacques Chiracin läheinen liittolainen.

Flosse on kiistelty hahmo, jota on syytetty korruptiosta ja vastustajiensa pelottelusta. Hänet tuomittiin kesäkuussa 2006 korruptiosta kolmeksi kuukaudeksi ehdolliseen vankeuteen. 22. heinäkuuta 2009 Ranskan senaatin komitea päätti poistaa häneltä immuniteetin lisäsyytteitä vastaan.
5. lokakuuta 2011 Flosse tuomittiin kavalluksista neljän vuoden vankeuteen.

Hän oli uudelleen maan presidenttinä toukokuusta 2013 syyskuuhun 2014.

## Lähteet
* Polynesia poll win shocks France, BBC
* Gaston FLOSSE, Euroopan parlamentti
* http://www.worldstatesmen.org/Fr_Polynesia.html

### Viitteet
USAFRICOM

**United States Africa Command** (lyh. **USAFRICOM**) on Yhdysvaltain puolustusministeriön alainen sotatoimialueen päämaja (, lyh. *COCOM*), jonka vastuulla on sotilasoperaatiot Afrikan mantereella ja yhteistyö alueen valtioiden kanssa. Sen väliaikainen päämaja on Stuttgartissa, Saksassa, ja se on ollut täydessä valmiudessa 30. syyskuuta 2008 alkaen.

## Yksiköt
* Combined Joint Task Force - Horn of Africa
* U.S. Army Africa
* U.S. Air Forces Africa
* U.S. Marine Corps Forces Africa
* U.S. Naval Forces Africa
* U.S. Special Operations Command Africa

## Aiheesta muualla

*Africa Commandin viralliset sivut
H. H. Price

**Henry Habberley Price** (17. toukokuuta 1899 Neath, Glamorganshire, Wales – 26. marraskuuta 1984 Oxford, Englanti) oli brittiläinen filosofi, joka tunnetaan havainnon filosofiastaan. Hän kirjoitti myös parapsykologiasta.

Price opiskeli Winchester Collegessa ja Oxfordin yliopiston New Collegessa. Hänestä tuli collegen jäsen ja Wykeham-oppituolin logiikan professori vuonna 1935. Hän toimi tehtävässä vuoteen 1959. Price toimi Aristotelian Societyn puheenjohtajana vuosina 1943-1944.

Price tunnetaan parhaiten havainnon filosofiastaan, jossa hänen pääteoksensa on *Perception* (1932). Hän omaksui Bertrand Russellilta ja G. E. Moorelta termin *[[aistinsisältö|sense-datum]]* tarkoittamaan havainnon perusobjektia. Hän tutki muun muassa sitä, kuinka *sense-datum* ”kuuluu” aineellisille kappaleille. Tässä hän hylkäsi sekä John Locken ja Russellin kausaaliset teoriat että J. S. Millin fenomenalismin.

Price piti Gifford-luennot Aberdeenin yliopistossa vuosina 1959–1961.

## Teoksia

* *Perception* (1932)
* *Truth and Corrigibility* (1936)
* *Hume's Theory of the External World* (1940)
* *Thinking and Representation* (1946) Hertz Trust Philosophical lecture, British Academy
* *Thinking and Experience* (1953; toinen painos 1969)
* *Belief* (1969), Gifford-luennot 1959-1961
* *Essays in the Philosophy of Religion* (1972), perustuu Sarum-luentoihin 1971
* *Philosophical Interactions with Parapsychology: The Major Writings of H. H. Price on Parapsychology and Survival* (1995), toim. Frank B. Dilley
* Collected Works of Henry H. Price (1996), 4 osaa, toim. Martha Kneale
* *Thinking and Experience, and Some Aspects of the Conflict between Science and Religion* (1996)

## Lähteet

## Aiheesta muualla

* Gifford Lectures: Henry Habberley Price
Stefan Kießling

**Stefan Kießling** (s. 25. tammikuuta 1984 Lichtenfels, Länsi-Saksa) on saksalainen uransa päättänyt jalkapalloilija. Hän oli pelipaikaltaan hyökkääjä. 

Kießling edusti suurimman osan urastaan Saksan Bundesliigan Bayer Leverkusenia, jossa hän pelasi vuosina 2006–2018. Hän on Leverkusenin kaikkien aikojen toiseksi eniten maaleja tehnyt pelaaja. Hänen aikaisempia seurojaan olivat Eintracht Bamberg ja Nürnberg, joista jälkimmäisen paidassa hän teki Bundesliigadebyyttinsä kauden 2002–2003 lopulla.

Stefan Kießling voitti kauden 2012–2013 Bundesliigan maalikuninkuuden 25 maalillaan.

Saksan maajoukkueessa Kießling pelasi ensimmäistä kertaa harjoitusottelussa Tanskaa vastaan 28. maaliskuuta 2007. Kießling valittiin Saksan joukkueeseen MM-kilpailuihin 2010 ja hän tuli turnauksessa vaihdosta kentälle neljännesvälieräottelussa Englantia sekä pronssiottelussa Uruguayta vastaan. Pronssiottelu Uruguayta vastaan jäi hänen viimeiseksi ottelukseen Saksan maajoukkueessa.

## Lähteet

## Aiheesta muualla
* Stefan Kießling Bayern Leverkusenin sivustolla 
* Stefan Kießling Saksan jalkapalloliiton sivustolla
Virtuaaliviivakoodi

**Virtuaaliviivakoodi** on kutsumanimi pankkiviivakoodistandardin mukaiselle laskun tietojen esitystavalle numeerisessa muodossa. 

Paperilaskuihin voidaan tulostaa viivakoodi optisesti luettavassa muodossa, mikä helpottaa laskun maksamista, koska tietoja ei tarvitse syöttää käsin. Virtuaaliviivakoodia voidaan käyttää tilanteessa, jossa lasku toimitetaan sähköisesti (esimerkiksi sähköposti, NetPosti).

Pankkiviivakoodi on alkujaan Suomen Pankkiyhdistyksen (sittemmin Finanssialan keskusliitto, nykyisin Finanssiala ry) hyväksymä maksutapahtumatietojen esitystapa. Pankit ovat yhdessä kehittäneet pankkiviivakoodin maksujen käsittelyn nopeuttamiseksi ja maksutietojen oikeellisuuden varmistamiseksi. Suomalainen pankkiviivakoodi ja siten myös virtuaaliviivakoodi ovat yhteensopivia vain FI-alkuisten IBAN-tilinumeroiden kanssa eli niiden avulla ei voi esittää ulkomaista tilinumeroa maksun saajana, vaan tuolloin on käytettävä QR-koodia. 

## Aiheesta muualla
*http://www.finanssiala.fi/maksujenvalitys/dokumentit/Pankkiviivakoodi-opas.pdf Finanssiala ry:n tekninen dokumentaatio.
*http://www.sonera.fi/Asiakastuki/Laskutus/Virtuaaliviivakoodi Soneran ohje virtuaaliviivakoodin käytöstä (webarchive -kopio).
*http://www.posti.fi/liitteet/netposti/esimerkkeja_fi.pdf NetPostin ohje laskujen maksamisesta ja virtuaaliviivakoodin käytöstä (webarchive -kopio).
*https://www.laskupiste.fi/virtuaaliviivakoodin-luonti/ Laskupisteen tarjoama palvelu virtuaaliviivakoodin luontiin.
Jocko Conlan

**John Bertrand ”Jocko” Conlan** (6. joulukuuta 1899 – 16. huhtikuuta 1989) oli yhdysvaltalainen baseballpelaaja. Hän oli Chicago White Soxin takakenttäpelaajana vuosina 1934–1935, mutta saavutti huomattavimman maineensa toimimalla National League -tuomarina vuosina 1941–1965.

Conlan valittiin Baseball Hall of Fameen vuonna 1974. Hän kuoli Arizonan Scottsdalessa 89-vuotiaana 16. huhtikuuta 1989.

Conlanin pojasta, John Bertrand Conlanista, tuli tunnettu republikaanipoliitikko.

## Lähteet
MTK Budapest FC

**MTK Budapest FC** tai pelkkä MTK on budapestilainen jalkapalloseura, joka on perustettu vuonna 1888. MTK pelaa kaudella 2022-2023 Unkarin toiseksi korkeimmalla sarjatasolla. Se on voittanut maansa mestaruuden yhteensä 22 kertaa ja Unkarin Cupin 12 kertaa. Seura pääsi vuonna 1964 Cup-voittajien cupin finaaliin, mitä voidaan pitää sen suurimpana saavutuksena, vaikka MTK hävisikin jatkoajalla Sporting Lissabonille. Seuran kotikenttä on Nándor Hidegkutin mukaan nimetty Stadion Hidegkuti Nándor, jolle mahtuu 12&nbsp;700 katsojaa.

## Saavutukset
**Unkarin liiga**
* Kultaa : 1904, 1908, 1914, 1917, 1918, 1919, 1920, 1921, 1922, 1923, 1924, 1925, 1929, 1936, 1937, 1951, 1953, 1958, 1987, 1997, 1999, 2003 **(22)**
* Hopeaa : 1910, 1911, 1912, 1913, 1926, 1928, 1931, 1933, 1940, 1949, 1950, 1952, 1954, 1955, 1957, 1959, 1963, 1990, 2000, 2007 **(20)**
* Pronssia : 1903, 1905, 1907, 1927, 1930, 1932, 1935, 1938, 1939, 1946, 1950, 1956, 1961, 1978, 1989 **(15)**

**Unkarin Cup**
* Voittaja : 1910, 1911, 1912, 1914, 1923, 1925, 1932, 1952, 1968, 1997, 1998, 2000 **(12)**
* Kakkonen : 1935, 1976 **(2)**

**Mitropa Cup**
* Voittaja : 1955, 1963 **(2)**
* Kakkonen : 1959

**Unkarin Supercupin** voitto 2003

**Cup-voittajien cupin** toinen 1964
Don Pardo

**Dominick George ”Don” Pardo** (22. helmikuuta 1918 Westfield, Massachusetts – 18. elokuuta 2014) oli yhdysvaltalainen televisio- ja radiopersoona. Hän selosti ja juonsi NBC:ssä vuodesta 1944 2000-luvulle saakka.

Pardo tuli tunnetuksi muun muassa Macy’s Thanksgiving Day Paraden selostamisesta ja *[[Saturday Night Live]]* -ohjelmasta. Hän oli 22. marraskuuta 1963 ensimmäinen, joka tiedotti NBC:n katsojille John F. Kennedyn ampumisesta Dallasissa, Texasissa.

## Lähteet

## Aiheesta muualla
*
Vittorio Pozzo

**Vittorio Pozzo** (2. maaliskuuta 1886 Torino, Piemonte, Italia – 21. joulukuuta 1968 Ponderano) oli italialainen jalkapallovalmentaja.

Pozzo valmensi Italian jalkapallomaajoukkuetta vuoden 1912 ja vuoden 1924 olympialaisissa sekä vuodesta 1929 aina vuoteen 1948 asti. Vuonna 1912 Italian jalkapallo oli heikossa tilassa; olympialaisissa maa hävisi jo ensimmäisella kierroksella Suomelle 3–2. Pozzon valmennuksessa Italia saavutti kultaa vuoden 1936 olympialaisissa. Hän johti Italian maailmanmestariksi sekä vuoden 1934 että vuoden 1938 kisoissa.

Myöhemmin Pozzo toimi lehtitoimittajana ja kirjoitti artikkeleita *La Stampa* -lehteen kuolemaansa saakka.

## Lähteet

*
Filth and Wisdom

**Filth and Wisdom** on ensimmäinen Madonnan ohjaama elokuva. Brittituotannon pääosissa ovat Eugene Hütz, Holly Weston, Vicky McClure ja Richard E. Grant. Se yhdistelee  komedian, draaman, musikaalin sekä rakkauselokuvan lajityyppejä.

## Tuotanto
Filth and Wisdom on kuvattu Lontoossa, Englannissa 14. toukokuuta – 29. toukokuuta 2007 sekä  heinäkuussa 2007.

## Jakelu
Elokuvan ensimmäinen esitys oli Berliinin elokuvajuhlissa 13. helmikuuta 2008. Elokuva sai Suomen ensi-iltansa marraskuussa 2008. Suomessa elokuvaa on levittänyt Cinema Mondo.

## Vastaanotto ja palaute
*The Guardianin* Peter Bradshaw kirjoitti, että tämän tiesi olevan tulossa – Madonna on edennyt urallaan surkeasta näyttelijästä surkeaksi ohjaajaksi.

*Turun Sanomien* Päivi Valotien mielestä *Filth and Wisdom* esittää henkilönsä, suurkaupungin boheemit nälkätaiteilijat kovin romantisoidusti, näyttämättä juurikaan likaa ja rähjäisyyttä. Nätisti paketoitu rappioromanttinen muka-rankistelu tai Madonnalle ominainen sadomasokistinen kuvastokaan eivät hätkähdytä.

## Lähteet

## Aiheesta muualla
*
Voicey-gaala 2008

**Voicey-gaala 2008** oli toista kertaa järjestetty palkintogaala, jossa Kanadan Voices.com jakoi vuotuiset Voicey-palkinnot vuoden 2008 parhaille ääninäyttelijöille. Gaala järjestettiin 22. helmikuuta 2008 Kanadassa.

## Ehdokkaat ja voittajat
Pääluokkien ehdokkaat ja voittajat (lihavoituna):

### Paras lapsiääni

***[[Brandi Munro]]**

### Paras teiniääni

***[[Jesse Springer]]**
*Michelle Dunphy

### Paras uusi ääni

*Jason Clark
***[[Jeffrey Kafer]]**
*Jenna Holinsworth
*David Houston
*Georgette Perna

### Paras miesääni

*Bob Barnes
*David Kaye
*James Herron
*Bob Souer
***[[J. J. Wilson]]**

### Paras naisääni

*Summer Crockett Moore
*Moe Egan
***[[Debbie Munro]]**
*Jacqueline Samuda
*Gale Van Cott

### Paras ulkomaalaisääni

***[[Lili Wexu]]**
*Giovanni Noto
*Marc Chase
*Adam Behr
*Sylvain Tribouillard
*Daniela Maria Krueger
*Andy Turvey
*Claire Dodin
*Juan Carlos Hernandez
*Liz de Nesnera
*Jane Nolan
*Barto Mora
*Adela Bolet
*Sanjo Ogunseye
*Rachel Salaman

### Paras ääniryhmä

*Maggie's Voice & Thom Wilkins
*Terry Daniel & Trish Basanyi
*Forrest Rainier & Diane Havens
***[[Adam Fox]] & [[Kara Edwards]]**
*Dana Detrick & Paul Clark

### Paras henkilökohtainen tuotteistaminen

*Allen Farmer
*Kara Edwards
*Jessica Levesque
*DC Goode
***[[David J. Lawrence]]**

### Elämän saavutus

*Bob Bergen
***[[Pat Fraley]]**
*Bryan Cox
*Rita Pardue
*David K. Jones

## Aiheesta muualla

* XTV World
Per Kleppe

**Per Andreas Hildte Kleppe** (13. huhtikuuta 1923 – 10. maaliskuuta 2021) oli norjalainen Työväenpuolueen poliitikko. Hän syntyi Oslossa, valmistui taloustieteen opinnoissaan 1956 ja istui parlamentin varajäsenenä 1954–1957. 

Kleppe toimi maansa kauppa- (1971–1972) sekä valtiovarainministerinä (1973–1979) ja oli Euroopan vapaakauppajärjestön pääsihteeri vuosina 1981–1988. 

## Lähteet
Timanttitetra

**Timanttitetra** (*Moenkhausia pittieri*) on tetroihin kuuluva eteläamerikkalainen kala, jota pidetään myös akvaarioissa. Timanttitetrat ovat yleensä oiva akvaariokala aloittelijoille, sillä se on helppohoitoinen.
__notoc__
## Koko ja ulkonäkö
Timanttitetra voi kasvaa melkein kuusi senttiä pitkäksi. Se on hopeanhohtoinen, litteävartaloinen kala. Silmän yläpuolella on punainen pilkku. Aikuisen yksilön kyljet kimaltelevat, mistä laji on saanut nimensä. Timanttitetroja on myös eri värisiä: jotkut ovat edestä hopeita ja takaa punaisia. Koiraat erottaa siitä, että niillä on huomattavasti suurempi ja kaarevampi selkäevä kuin naarailla.

## Alkuperä
Timanttitetroja tavataan luonnossa Venezuelassa, Valencia-järven ympäristössä.

## Käyttäytyminen
Timanttitetra on vilkas, mutta sopuisa parvikala, jota suositellaan pidettäväksi ainakin viiden yksilön parvissa.

## Vesiolot
Timanttitetralle sopiva lämpötila-alue on 24–28&nbsp;°C ja pH 6–7. Turpeen tai humusuutteen lisäämistä akvaarioveteen suositellaan.

## Lähteet

## Aiheesta muualla
*Lisa (Harrastajan sivu)
Ted Knight

**Tadeusz Wladyslaw Konopka**, taiteilijanimeltään **Ted Knight** (7. joulukuuta 1923 – 26. elokuuta 1986) oli yhdysvaltalainen näyttelijä. Hän syntyi amerikanpuolalaiseen perheeseen Connecticutissa ja kuoli 62-vuotiaana paksusuolen syöpään Kaliforniassa. Hän oli palkittu toisen maailmansodan veteraani.

Knightilla oli vaimonsa Dorothyn kanssa kolme lasta.

## Ura
*The Mary Tyler Moore Show'sta* tunnetuksi tulleella Knightilla on tähti Hollywood Walk of Famella. Hänellä oli pieni rooli Hitchcockin *[[Psyko (vuoden 1960 elokuva)|Psykossa]]* (1960), ja hän ääninäytteli *[[Star Trek (animaatiosarja)|Star Trek -animaatiosarjassa]]* 1973. Knightin pitkään näyttelijänuraan mahtui osallistuminen monien eri tv-sarjojen jaksoihin - *The Mary Tyler Moore Show'n* 165 jakson jälkeen pisimpiä 129 jaksossa *Too Close for Comfort*-tv-sarjassa, 17-jaksossa *The Batman/Superman Hour* tv-animaatio-sarjassa (jossa mm. komissaario Gordon-äänirooli)- ja kuusi jaksoa Lemmenlaiva tv-sarjassa. Hänellä oli myös oma tv-sarjansa *The Ted Knight Show* vuonna 1978, jota kuitenkin esitettiin vain 6 jakson ajan.

Hänen viimeinen elokuvaroolinsa oli vuonna 1980 Bill Murrayn tähdittämässä Latvasta laho-elokuvassa.

## Lähteet
* imdb.com/name/nm0461095/

## Aiheesta muualla
*
Husain ibn Ali

**Husain ibn Ali ibn Abi Talib** (, 626 Medina – 680 Karbala) oli islamilaisen perimätiedon mukaan profeetta Muhammadin tyttärenpoika ja Ali ibn Abi Talibin toinen poika. Islamin šiialaisen suuntauksen mukaan hän oli ihmiskunnalle lähetetty kolmas imaami. 

Husain koki perimätiedon mukaan marttyyrikuoleman Karbalan taistelussa vuonna 680. Perimätiedossa katsotaan, että tästä sai alkunsa šiialaisten vuosittainen marttyyritapahtuma *[[ašura]]*, šiialaisuuden suurin vuosittainen juhla. Kertomukset Karbalan taistelusta ja Husainista perustuvat islamilaiseen tarinaperinteeseen, mutta niitä koskevia historiallisia aikalaislähteitä ei ole.

## Katso myös
* Muhammedin historiallisuus

## Lähteet
* 
* 
### Viitteet
Marcus Ziemann

**Marcus Ziemann** (s. 1968) on saksalaissyntyinen toimittaja, tuottaja ja viestinnän kouluttaja. Hän työskentelee Ylen uutisten toimittajana. 

Ziemann aloitti uransa median parissa lahtelaisessa Rytmiradiossa vuonna 1991, jossa työskenteli radiotoimittajana, musiikkipäällikkönä ja ohjelmatuottajana vuoteen 1999. Vuosina 1998-2000 hän teki lisäksi toimittajan töitä myös Nordisk Film & Tv -tuotantoyhtiön television urheiluohjelmille.

Vuodesta 2000 vuoteen 2005 Ziemann toimi Ylen freelancer-toimittajana monissa Ylen tv-urheilussa, tv-uutisissa, useissa eri ajankohtaislähetyksissä sekä radiossa. Hän oli tuolloin yksi Suomen ensimmäisistä monimedia-toimittajista, joka kuvasi ja tarvittaessa myös editoi televisiojutut ja -ohjelmat itse. Vuoden 2009 alussa hän siirtyi uutistoimittajaksi Ylen Uutisiin.

## Lähteet
Suokylä

**Suokylä** () on entinen inkeriläisten kylä läntisellä Inkerinmaalla nykyisen Leningradin oblastin alueella. Suokylä kuului Kosemkinan seurakuntaan. Suokylän lähellä sijaitsi venäjänkielisiä ja vatjalaisia kyliä 1930-luvulle asti. Vanha Viron ja Venäjän välinen Tarton rauhan aikainen raja kulki myös lähellä. Suokylää lähimmät muut inkerinsuomalaisten kylät olivat 20 km päässä luoteessa sijaitsevat Fyödermaa, Kallivieri ja Kullankylä. 

Suokylässä puhuttiin erikoista suomalaismurretta, jonka ominaispiirteitä olivat vokaalireduktio ja pitkien vokaalien lyhentäminen. Murteessa oli vaikutteita virosta ja vatjasta. Nykyisin murteen puhujia voi löytää Narvasta.

Suokylä poltettiin osittain toisen maailmansodan aikana ja sen asukkaat pakenivat Viroon Narvan alueelle. 1950-luvulla osa asukkaista palasi kylään ja asuivat siellä vuoteen 1973 asti, jolloin kylä hävitettiin uuden fosforitehtaan vuoksi. Nykyään on Suokylän paikka aivan tyhjä. Sen lähellä sijaitsee kyläntapainen asutus nimeltä 1-e maja. Sen laidassa huomaa kivisiä tuulimyllyn ja maaherrastalon raunioita.

## Lähteet
Lorentz Creutz

**Lorentz Creutz** (1615 – 1. kesäkuuta 1676 Öölannin edusta) oli ruotsalainen aatelismies, joka loi virkamiesuransa vuorihallinnossa eli kaivosteollisuutta valvovassa byrokratiassa ja toimi maaherrana Suomessa ja Ruotsissa. Creutz kohosi uransa aikana lähelle Ruotsin korkeinta valtaeliittiä. Hänestä tuli vapaaherra vuonna 1654, valtaneuvos 1660, kamarineuvos 1673 ja amiraali 1675. Creutz kaatui vuonna 1676 Öölannin meritaistelussa lippulaivansa räjähtäessä.

## Ura
Creutzit olivat itäiseltä Uudeltamaalta Pernajasta lähtöisin oleva alempaan aateliin kuulunut suku, jonka jäsenet olivat olleet vielä 1500-luvun lopulla vähämerkityksinen osa paikallista eliittiä. Hänen isänsä oli upseeri ja käskynhaltija Ernst Creutz, joka loi pohjan vauraudelle ja perillistensä yhteiskunnalliselle nousulle.

Creutz sai hyvän koulutuksen Keski-Euroopassa valmistuakseen juuri otolliseen aikaan Ruotsin suurvallan muuttuvan hallintokoneiston palvelukseen. Hän keskittyi erityisesti kaivosteollisuuteen, ja hänelle olikin ominaista paneutuminen työhönsä tarmokkaasti ja suoraviivaisesti. Vuosina 1649–1655 hän toimi Turun ja Porin läänin maaherrana sekä 1655–1662 Ruotsissa Kopparbergin läänin maaherrana.

Creutz johti noitavainojen aikana Ruotsissa Taalainmaan noituuskomissiota. Hän tuomitsi poltettavaksi yli 20 ihmistä.

Creutz loi urallaan valtavan omaisuuden, joka koostui pääasiassa maatiloista. Hän rakennutti Pernajan Suur-Sarvilahden kartanon päärakennuksen, joka Askaisten Louhisaaren kartanon ohella on toinen kahdesta Suomeen suurvalta-ajalla valmistuneesta kivisestä kartanolinnasta. Perilliset kuitenkin menettivät suuren osan Creutzin keräämästä omaisuudesta pian koittaneen reduktion aikana.

## Kuolema
Creutz oli elämänsä viimeiset hetket *[[Kronan]]*-laivan kannella jouduttuaan vastentahtoisesti merenkulkua hallitsemattomana siviilivirkamiehenä Ruotsin laivaston amiraaliksi. Ruotsin laivaston ylpeys *Kronan* tuhoutui Öölannin itäpuolella 1676, jolloin laiva Creutzin väärinkäsityksen takia kääntyi liian nopeasti ja purjeisiin tarttunut tuuli paiskasi sen kyljelleen. Ruutivarastossa syttynyt kipinä räjäytti laivan, ja se vajosi syvyyksiin mukanaan yli 800 miestä, mukana Creutz ja hänen poikansa Gustaf, joka myös oli laivaston upseereita.

## Perhe
Lorentz Creutz meni vuonna 1639 naimisiin kenraali Jakob Duwallin (alk. Jacob MacDougall) tyttären Elsan kanssa. Pariskunta sai kaikkiaan 15 lasta: seitsemän poikaa ja kahdeksan tytärtä. Heidän kolme poikaansa olivat Lorentz Creutz nuorempi, Johan Creutz ja Carl Gustaf Creutz. Lorentz Creutzin veli oli Turun hovioikeuden presidentti Ernest Johann Creutz, joka toimi myös maaherrana.

## Lähteet
* (Artikkeli vapaasti luettavisa Biografiasampo.fi:ssä)
*Lappalainen, Mirkka: *Suku, valta, suurvalta. Creutzit 1600-luvun Ruotsissa ja Suomessa*, WSOY 2005. 
*Lindqvist, Herman: *Ruotsin historia, jääkaudesta tulevaisuuteen*, WSOY 2003. 
*

### Viitteet

## Aiheesta muualla
* Tästä bisnesnerosta tuli yksi kaikkien aikojen rikkaimmista suomalaisista koskaan. Ilta-Sanomat 12.11.2018.
Magnum (televisiosarja)

**Magnum** (*Magnum P.I.*) on yhdysvaltalainen draamasarja, jota tuotettiin vuosina 1980–1988 kahdeksan esityskautta. Sarjan loivat Donald Bellisario ja Glen A. Larson. Pääosaa esittää Tom Selleck. Sarjaa kuvattiin Havaijin saarilla.

Sarja kertoo yksityisetsivä Thomas Magnumista, joka ratkoo erilaisia murha- ja rikostapauksia.

Sarjojen *Magnum*, *[[Simon & Simon]]* ja *[[Murhasta tuli totta]]* tapahtumat on linkitetty samaan maailmaan crossover -jaksojen avulla.

## Näyttelijät
### Pääroolit

### Sivuroolit

### Vierailevat tähdet
Sarjassa ovat vierailleet myös joukko tunnettuja henkilöitä. Näitä ovat muun muassa:

* Lew Ayres
* Ernest Borgnine
* Carol Burnett
* Tyne Daly
* Ted Danson
* Dana Delany

* James Doohan
* Samantha Eggar
* Pat Hingle
* Angela Lansbury
* June Lockhart
* Ian McShane

* Judge Reinhold
* Barbara Rush
* Sylvia Sidney
* Frank Sinatra
* Sharon Stone

## Tuotanto
Sarjaa oli alun perin tarkoitus tehdä ABC:n kanavalle, koska Glen Larsonin sarjat *[[The Hardy Boys/Nancy Drew Mysteries]]* ja *[[Taisteluplaneetta Galactica (1978)|Taisteluplaneetta Galactica]]* olivat jo osa heidän ohjelmistoa. ABC kuitenkin päätti lopettaa kyseiset sarjat, jonka jälkeen tammikuussa 1979 Larson vei uuden rikossarjansa CBS:n kanavalle.

## Palkinnot
*Magnum* on ollut ehdolla 13 kertaa ja voittanut kaksi Golden Globe–palkintoa. Sarja on saanut kaksi Primetime Emmy -palkintoa, sekä yhden American Cinema Editors, Edgar, Young Artist ja TV Land palkinnon.

## Uudelleenkäynnistys
Vuonna 2018 CBS ilmoitti tilanneensa uuden version *Magnum* sarjasta. Sen esittäminen alkoi syyskuussa 2018 CBS:n kanavalla.

## Lähteet

## Aiheesta muualla
* 
* ''Magnum'' EPGuides.comissa 
* ''Magnum'' TV.comissa  
* Magnum-Mania.com
Moyen-Chari

**Moyen-Chari** (eli Keski-Chari) on yksi Tšadin 22 hallinnollisesta alueesta. Se on muodostettu aluehallinnon uudistuksessa 2002 samannimisestä prefektuurista erottamalla eteläosasta Mandoulin alue. Moyen-Charin vanhan provinssin pinta-ala on 45&nbsp;180 neliökilometriä.  Vuonna 2008 alueella arvioitiin olevan noin 1&nbsp;057&nbsp;000 asukasta.

Alue sijaitsee maan eteläosassa. Se on saanut nimensä Charijoesta. Moyen-Charin pääkaupunki on Sarh.   

## Lähteet
Nadia Styger

**Nadia Styger** (s. 11. joulukuuta 1978 Zug) on sveitsiläinen alppihiihtäjä, joka on kilpaillut maailmancup-tasolla kaudesta 1998–1999 lähtien.

Styger saavutti pronssia junioreiden MM-kilpailujen syöksylaskussa Schladmingissa helmikuussa 1997. Santa Caterinan MM-kisoissa 2005 hän sijoittui supersuurpujottelussa kahdeksanneksi ja syöksyssä yhdeksänneksi. Torinon olympialaisissa 2006 hän oli syöksylaskussa viides,  Åren MM-kilpailuissa 2007 syöksyssä neljäs ja super-G:ssä seitsemäs. Vancouverin olympialaisissa 2010 hän sijoittui supersuurpujottelussa kuudenneksi ja syöksylaskussa 12:nneksi.

Styger on voittanut neljä maailmancupin osakilpailua, joista kolme supersuurpujottelussa ja yhden syöksylaskussa. Maaliskuussa 2006 hän jakoi supersuurpujottelukilpailun voiton Hafjellissa Michaela Dorfmeisterin ja Lindsey Kildow'n kanssa. Näiden neljän voiton lisäksi hän on ollut kerran toinen ja kerran kolmas maailmancupin kilpailussa. Supersuurpujottelun maailmancupin kokonaispisteissä hän sijoittui kolmanneksi kausilla 2005–2006 ja 2009–2010.

Styger on voittanut Sveitsin mestaruuden syöksylaskussa vuosina 2003, 2005 ja 2006 sekä super-G:ssä vuosina 1999, 2000 ja 2006.

## Maailmancup-voitot

## Lähteet
* 

## Aiheesta muualla
*Virallinen sivusto
Jarkko Peltonen

**Jarkko Tapio Peltonen** (31. heinäkuuta 1947 Turku – 16. lokakuuta 2008 Turku) oli naantalilainen kuvataiteilija, joka teki maalauksia ja veistoksia. Peltonen tunnetaan värikkäistä klovniaiheista. Muita hänen suosimiaan aiheita ovat soittajat, naishahmot, kaupunkimaisemat ja mielikuvituspersoonat. Peltosen naivistisissa maalauksissa on positiivisuutta ja huumoria.

Alkuun klovnit ottivat kantaa, sittemmin päämääränä oli saada katsoja hyvälle mielelle. Peltonen tapasi maalata klovneja kuitenkin silloin, kun jokin asia harmitti.  Ensimmäinen klovni syntyi Peltosen saatua parkkisakon. Hän ehti paikalle parahiksi näkemään, kuinka lappuliisa poistui paikalta.
Jälkeenpäin Peltonen maalasi kuvan, jossa lappuliisoilla oli klovnin kasvot. 

Maalausten ohella Peltonen on tehnyt koruja ja ex libriksiä.
Peltosella oli myös galleria tyttärensä Essi Peltosen kanssa Naantalissa. Peltosen teoksista on olemassa kolme taidekirjaa, *Värisirkus* (2007), *Elämän Sirkus II* (2003) ja vanhimpana *Jarkko Peltonen* (1990).

## Lähteet

## Aiheesta muualla
* Jarkko Peltosen muistokirjoitus Helsingin Sanomissa
*Jarkko Peltosen kotisivu
Vapaalehdykkäsoitin

**Vapaalehdykkäsoitin** on aerofoneihin kuuluva soitintyyppi, jonka ääni muotoutuu joustavan kieliliuskan värähtelystä sille sovitetussa kehyksessä. Ääni syntyy, kun kieli sulkee ja avaa jaksoittaisesti ilmakanavansa, johon saatetaan ilmaa puhaltamalla, palkeilla tai koneellisesti. Tämä saa ilmavirran aaltoliikkeeseen. Äänen korkeutta voidaan säädellä kielten pituudella, paksuudella, jäykkyydellä, massalla, muodolla ja joskus myös resonaatioputken pituudella.

Vapaalehdykkäsoittimissa on tavallisimmin useita vapaalehdykkäsarjoja, joissa jokaista ääntä vastaa oma kieliliuskansa ja ilmakanavansa. Esimerkkejä ovat huuliharppu, harmonikka, harmoni, urkujen eräät kielipillit sekä aasialaiset suu-urut.

Kieliin usein liitetyillä resonaatioputkilla on yleensä pelkästään sointia värittävä vaikutus, mutta suu-uruissa niillä on äänenkorkeuden muodostava merkitys.

Tunnusomaista vapaalehdykkäsoittimille on äänen voimakkuuden herkkyys ilmanpaineen mukaan, joten ne sopivat hyvin dynaamisesti vaihtelevaan musiikkiin.


kuva:Palheta repouso.png|Vapaalehdykkäkieli perusasennossa.
kuva:Palheta vibra1.png|Ilmanpaineen alla kieli estää ilmavirtauksen, lukuun ottamatta pientä, nopeaa läpivirtausta kärjessä.
kuva:Palheta vibra2.png|Kieltä käytettäessä se liikahtaa kehyksestään.
kuva:Palheta vibra3.png|Kielen joustavuus saattaa sen takaisin, jolloin aaltoliike muodostuu.


## Lähteet
Deloitte Football Money League

**Deloitte Football Money League** on asiantuntijapalveluyritys Deloitten raportti, jossa arvioidaan jalkapalloseurojen liikevaihtoa. Raportti on koottu vuosittain kaudesta 1996–1997 lähtien.

Raportti perustuu seurojen tilinpäätöstiedoissaan ilmoittamaan liikevaihtoon, joka on helpoiten saatavissa ja verrattavissa oleva tieto. Raportissa liikevaihto jaetaan kolmeen osa-alueeseen: lipputulot, televisiointioikeudet ja markkinointi (muun muassa kannattajatuotemyynti). Liikevaihtoon ei lasketa mukaan pelaajakauppoja, arvonlisäveroa ja muita myyntiveroja. Kulloisenkiin raporttiin pääsee mukaan liikevaihdoltaan 20 suurinta seuraa.

## 2006–2007

Maailman liikevaihdoltaan 20 suurimman jalkapalloseuran kokonaisliikevaihto kaudella 2006–2007 oli 3,7 miljardia euroa. Kasvua edelliskauteen oli 11 prosenttia, joka oli suurin kasvu sitten kauden 2002–2003. Real Madridin liikevaihto kasvoi 20 prosenttia ja seura piti kärkipaikan kolmannen kerran peräkkäin. Suurinta (33 prosenttia) kasvu oli Manchester Unitedilla, joka syrjäytti Barcelonan toisella sijalla. Chelsea nousi neljännelle ja Arsenal uuden stadioninsa siivittämänä viidennelle sijalle. Kyseessä oli ensimmäinen kerta, kun kärkiviisikossa oli kolme seuraa samasta maasta.

Mestarien liigan voitosta huolimatta Milan menetti yhden sijan ja oli kuudes, mutta toiseksi sijoittunut Liverpool nousi kaksi pykälää ylemmäs kahdeksanneksi. Juventus putosi sopupeliskandaalia seuranneen Serie B -vierailun myötä kolmannelta sijalta kahdenneksitoista. Häntäpäässä Celtic, Valencia, Marseille ja Werder Bremen korvasivat Manchester Cityn, Rangersin, West Ham Unitedin ja Benfican.

Kaikki 20 seuraa olivat Euroopasta. Kuusi seuroista oli Englannista, neljä Italiasta ja Saksasta, kolme Espanjasta, kaksi Ranskasta ja yksi Skotlannista. Alan Switzer Deloitten Sports Business Groupista nosti esille erityisesti saksalaisseurojen menestyksen, mihin hän arvioi vaikuttaneen kesällä 2006 Saksassa pelattujen maailmanmestaruuskilpailuiden ja niiden myötä kohentuneiden stadionolosuhteiden. Englanti menetti kaksi paikkaa, mutta Paul Rawnsley arvioi tulevina vuosina englantilaisseurojen määrän jälleen kasvavan uusien rahakkaiden televisiointioikeussopimuksien myötä.

### Luettelo

## Lähteet

* Deloitte Football Money League 2008
Looney Tunes: Taas kehissä

**Looney Tunes: Taas kehissä** () on vuonna 2003 ensi-iltansa saanut yhdysvaltalainen elokuva, jonka tuotti Warner Bros. Elokuvan ohjasi Joe Dante. Pääosassa esiintyivät Brendan Fraser ja Jenna Elfman.

## Juoni

Warner-studion komediatuotannosta vastaava pomo Kate M. Houghton on tutkinut katsojaprofiileja ja arvioinut sen perustella Väiskin karisman Repen karismaa paremmaksi. Houghton antaa potkut Repelle ja vartijana työskentelevälle DJ:lle. Väiski yrittää houkutella Houghtonia ottamaan Repen takaisin. DJ ja Repe saavat selville, että DJ:n isä Damian Drake on siepattu ja lähtevät pelastamaan tätä ja kysymään sinistä apinaa Dusty Tailsilta. Houghton lähtee Väiskin kanssa DJ:n ja Repen perään Las Vegasiin.

## Näyttelijät

### Ääninäyttelijät
#### Alkuperäiset äänet

#### Suomenkieliset äänet
Virginia Ruzici

**Virginia Ruzici** (s. 31. tammikuuta 1955 Câmpia Turzii) on romanialainen tennispelaaja. Hän voitti naisten kaksinpelin mestaruuden Ranskan avoimissa 1978 finaalivastustajanaan Mima Jaušovec.

Ruzici ylsi kaksinpelaajana jälleen loppuotteluun Ranskassa vuonna 1980, mutta hävisi Chris Evertille. Naisten nelinpelissä hän voitti vuonna 1978 Ranskan avointen mestaruuden pelitoverinaan Jaušovec. Kaksikko pääsi samana vuonna loppuotteluun myös Wimbledonissa. 

Vuosina 1978 ja 1979 Ruzici pääsi lisäksi Ranskan avointen sekanelinpelin finaaliin. Hän vetäytyi ammattilaisuraltaan vuonna 1987. 

## Lähteet
Sinitetra

**Sinitetra** (*Boehlkea fredcochui*) on leijatetroihin kuuluva eteläamerikkalainen kala, jota pidetään myös akvaarioissa.

## Koko ja ulkonäkö
Sinitetra voi kasvaa viisi senttiä pitkäksi. Se on metallinhohtoisen sinisävyinen, sininen väri on intensiivisimmillään pyrstöosassa ja vaaleimmillaan kalan rinnassa.

## Alkuperä
Sinitetroja tavataan luonnossa Marañon-joessa, Perun Leticiassa.

## Käyttäytyminen
Sinitetra on vilkas, mutta sopuisa parvikala, jota suositellaan pidettäväksi ainakin viiden yksilön parvissa.

## Vesiolot ja ravinto
Sinitetralle sopiva lämpötila-alue on 22–26&nbsp;°C ja pH 5,5–7,5. Turpeen tai humusuutteen lisäämistä akvaarioveteen suositellaan. Kala syö kasvispitoista ruokaa.

## Lähteet

## Aiheesta muualla
*
Vintturihinaus

**Vinttureita** käytetään ilmailussa **purjekoneiden hinaukseen**. Liito- ja purjelentokoneita on yleisesti hinattu taivaalle kolmella eri tavalla. Liitokoneita vedettiin kumiköysistartilla, purjekoneita lentokone- ja vintturihinauksella. Lentokonehinaus on yleisin hinausmuoto, mutta vintturia käytetään myös melko paljon.

## Vintturin periaate
Vintturihinauksessa vedetään kiitotien päästä päähän joko vaijeri tai köysi. Toinen pää kiinnitetään purjelentokoneen hinauskytkimeen ja toinen pää on kiinni vintturin kelassa. Hinauksessa vinttaaja (vintturin käyttäjä) vetää langan takaisin vintturin kelalle jolloin langan päähän kiinnitetty purjelentokone nousee jyrkässä kulmassa ilmaan. Purjekoneen saavutettua lakipisteensä köysi laukeaa irti ja lanka vedetään kelalle jarruvarjon avustamana. Vinttauksessa saatu korkeus vaihtelee suuresti riippuen tuulesta, käytetystä konetyypistä, vintturista, vinttaajasta ja lentäjän taidoista sekä kiitotien pituudesta. Vintturit ovat Suomessa olleet yleisesti kerhojen itse rakentamia ja suunnittelemia, mutta myös kaupallisesti valmistettuja vinttureita käytetään.

## Edut ja haitat
Vintturin etuina ovat hinauksen halpuus ja luontoystävällisyys verrattuna lekohinaukseen sekä sen turvallisuus koska koko hinaus tapahtuu aina lentokentän päällä.  Haittapuolena on vintturin rakentamisen vaatima suuri työmäärä sekä osaaminen. Lisäksi ainakin nykyisillä langoilla hinauslanka kuluu ja alkaa katkeilla usein ja aiheuttaa siten pakkotilanteita sekä ylimääräistä työtä. Yksittäinen vinttaus on huomattavasti nopeampi kuin yksittäinen lentokonehinaus, mutta langan vetäminen radan päästä päähän hidastuttaa toimintaa jos lentoja on lähdössä peräkkäin useita. Vintturi soveltuu hyvin hinausmuodoksi uusia lentäjiä koulutettaessa, mutta kilpailuissa lentokonehinaus on ainut järkevä vaihtoehto, koska kilpailulennoilla koneissa käytetään yleensä painolastina vettä, joka nostaa siipikuormitusta ja aiheuttaisi vintturihinauksessa langan katketessa turhaa riskiä ja lisäpaino heikentäisi koneen saamaa korkeutta hinauksessa.

## Katso myös
* Vinssi
Mima Jaušovec

**Mima Jaušovec**  (s. 20. heinäkuuta 1956) on slovenialainen tennispelaaja. Hän syntyi Mariborissa, silloisessa Jugoslavian sosialistisessa liittotasavallassa.

Jaušovec on vuoden 1977 Ranskan avointen naisten kaksinpelin mestari. Vuonna 1978 hän eteni jälleen loppuotteluun, mutta hävisi Virginia Ruzicille. Kolmannen finaalipaikkansa hän saavutti Ranskan avoimissa vuonna 1983, jolloin hänet voitti Chris Evert. 

Jaušovec ja Ruzici voittivat naisten nelinpelin mestaruuden Ranskan avoimissa 1978. He olivat finalisteja myös Wimbledonissa. 

Päätettyään ammattilaisuransa vuonna 1988 Jaušovec on valmentanut ja ollut epäonnistuneesti Slovenian liberaalin demokratian puolueen ehdokkaana Euroopan parlamenttiin (2004).

## Lähteet
Tetrat

**Tetrat** (Characidae) on tetrakalojen lahkoon (Characiformes) kuuluva eteläamerikkalaisten kalojen heimo. Monet sen lajit ovat pienikokoisia, värikkäitä ja sopeutuvat vaihteleviin vesioloihin. Niinpä ne ovat suosittuja akvaarion parvikaloja. 

Tetroja tunnetaan tuhatkunta lajia. Melkein kaikki ovat kotoisin Etelä- ja Keski-Amerikasta ja Pohjois-Amerikan eteläosista. Useimmat lajit elävät jokivedessä. 

Aiemmin tetrojen heimoon luettiin alaheimona Serrasalminae myös piraijat, jotka nyt on erotettu omaksi heimokseen Serrasalmidae.

## Akvaariossa pidettyjä lajeja

**Alaheimo Salakkatetrat Aphyocharacinae**
*Tulipyrstötetra (*Aphyocharax rathbuni*)	
*Punaevätetra (*Aphyocharax anisitsi*)
 
**Alaheimo Lasitetrat  Paragoniatinae**
*Lasitetra (*Prionobrama filigera*)
**Alaheimo Pikkutetrat Tetragonopterinae**
*Hehkujuovatetra (*Hyphessobrycon amapaensis*)
*Hehkutetra (*Hyphessobrycon amandae*)
*Intiaaninsulka (*Pristella maxillaris*) 
*Kardinaalitetra (*Paracheirodon axelrodi*)
*Keisaritetra (*Nematobrycon palmeri*)
*Kerritetra (*Inpaichthys kerri*)
*Kirsikkatetra (*Hyphessobrycon erythrostigma*)
*Korutetra (*Hyphessobrycon bentosi*)
*Kulmatetra (*Thayeria boehlkei*)
*Kuparitetra (*Hasemania nana*)
*Kääpiösuppusuu (*Nannostomus marginatus*)
*Lipputetra (*Hemigrammus caudovittatus*)
*Lyhtytetra (*Hemigrammus ocellifer*)
*Musta-aavetetra (*Hyphessobrycon megalopterus*)
*Mustaneontetra (*Hyphessobrycon herbertaxelrodi*)
*Mustatetra (*Gymnocorymbus ternetzi*)
*Neontetra (*Paracheirodon innesi*)
*Pikkutetra (*Hyphessobrycon eques*)
*Pikkukirsikkatetra (*Hyphessobrycon socolofi*)
*Puna-aavetetra (*Hyphessobrycon sweglesi*)
*Punapäätetra (*Hemigrammus bleheri*)
*Punasuutetra (*Hemigrammus rhodostomus*)
*Punatetra (*Hyphessobrycon flammeus*)
*Roiskuttajatetra (*Copella arnoldi*) 
*Rubiinitetra (*Hemigrammus erythrozonus*) 
*Ruusuaavetetra (*Hyphessobrycon roseus*)
*Ruusutetra (*Hyphessobrycon rosaceus*)
*Safiiritetra (syn. Kolumbiantetra, *Hyphessobrycon columbianus*)
*Sinineontetra (*Paracheirodon simulans*)
*Sinitetra (*Boehlkea fredcochui*)
*Sitruunatetra (*Hyphessobrycon pulchripinnis*)
*Timanttitetra (*Moenkhausia pittieri*)

*

## Lähteet

## Aiheesta muualla
*Harrastajan sivu
Mel Parnell

**Melvin Lloyd "Mel" Parnell** (13. kesäkuuta 1922 – 20. maaliskuuta 2012) oli yhdysvaltalainen baseballsyöttäjä. Hän syntyi New Orleansissa, Louisianassa.

Parnell vietti koko peliuransa (1947–1956) Boston Red Soxissa. Hän osallistui All-Star-otteluihin vuosina 1949 ja 1951. 

MLB:n pelaajana vetäydyttyään Parnell jatkoi valmennus- ja selostustöissä. Hänen uraansa kunnioitettiin vuonna 1997 paikalla Boston Red Sox Hall of Famessa. 

## Lähteet
Neva Patterson

**Neva Patterson** (10. helmikuuta 1920 – 14. joulukuuta 2010) oli yhdysvaltalainen näyttelijä. Hän syntyi Nevada-nimisessä kaupungissa Iowan osavaltiossa.

Patterson esiintyi näyttämöuransa aikana muun muassa alkuperäisnäytelmässä *[[Kesäleski]]* (1952). Hänellä oli 1970-luvun alussa osa televisiosarjassa *Nichols*. Hänellä oli useita muitakin televisiorooleja sekä vakituisena esiintyjänä että vierailijana. 

Kaiken lisäksi Patterson esiintyi usein elokuvissa; huomattavimpien joukossa ovat *[[Tehtävä viidakossa]]* (1962) ja *[[Paripeli]]* (1984). 

Patterson oli naimisissa nelinkertaisen Emmy-ehdokkaan, käsikirjoittaja James Leen kanssa, kunnes tämä kuoli 2. heinäkuuta 2002.

## Aiheesta muualla
*
Manhattan Community District 1

**Manhattan Community District 1** on New Yorkin Manhattanin saaren eteläisin hallinnollinen osa-alue (Community District). Siihen kuuluu Manhattanin pääsaaren eteläkärki sekä kolme pienempää saarta: Ellis Island, Liberty Island ja Governors island. Pääsaaren puolella hallinnollinen keskus, Wall Street sekä Tribecan alue kuuluvat tähän alueeseen.

Vuonna 2000 alueella asui 34&nbsp;420 henkeä. Sen väkiluku oli kasvanut kymmenessä vuodessa 35&nbsp;%. Asukkaista 66,9&nbsp;% oli "white nonhispanic" eli valkoihoisia mutta ei espanjankielisiä. Ulkomailla syntyneitä oli 24&nbsp;%, heistä 53,9&nbsp;% oli aasialaisia. 

Manhattanin eteläosan suurin ulkoilualue, Battery park, sijaitsee tässä kaupunginosassa. Siellä on Castle Clinton, kävelyteitä, näköalapaikkoja jokivarressa sekä leikkipuisto ja lähisaarten lauttojen terminaalit. 

## Lähteet
*
Mariel Hemingway

**Mariel Hadley Hemingway** (s. 22. marraskuuta 1961) on yhdysvaltalainen näyttelijä. Hän on Ernest Hemingwayn lapsenlapsi ja Margaux Hemingwayn sisar. 

Hemingway on esiintynyt muiden muassa elokuvissa *Raiskattu* (1976), *Star 80* (1983), *Ojasta allikkoon* (1991) ja *Parfyymi* (2001). Hemingway oli vuonna 1980 ehdolla parhaan naissivuosan Oscarin ja Youth in Film -palkinnon voittajaksi roolistaan elokuvassa *[[Manhattan (elokuva)|Manhattan]]* (1979). Hän on lisäksi ollut kerran ehdolla Baftan, kahdesti Golden Globen ja kahdesti Razzien saajaksi. 

Hemingway oli naimisissa 1984–2008 ja hänellä on kaksi tytärtä.

## Lähteet

## Aiheesta muualla
*
Manhattan Community District 3

**Manhattan Community District 3** on New Yorkin Manhattanin saaren kaakkoisin hallinnollinen osa-alue (Community District). Siihen kuuluu Manhattanin pääsaaren kaakkoisnurkka, muun muassa kuuluisa Chinatownin alue.

Vuonna 2000 alueella asui 164&nbsp;407 henkeä. Sen väkiluku ei ollut kasvanut kymmenessä vuodessa juuri lainkaan. Asukkaista 28,2% oli "white nonhispanic" eli valkoihoisia mutta ei espanjankielisiä, 35,2% etnisesti aasialaisia. Ulkomailla syntyineitä oli 65%, heistä 70,7% oli aasialaisia.

## Lähteet
*

## Aiheesta muualla
*Kaupunginosavaltuuston kotisivu
Silja Tarvonen

**Silja Eva Stiina Tarvonen** (s. 4. huhtikuuta 1985 Parainen) on suomalainen hiihtäjä, joka on menestynyt myös suunnistuksessa.

Tarvosella on suunnistuksen nuorten MM-kisoista neljä MM-mitalia; kultaa normaalimatkalta 2004 ja viestistä 2003, hopeaa viestistä 2004 ja pronssia viestistä 2005.

Vuonna 2008 hän voitti Italian Mallesissa järjestetyissä alle 23-vuotiaiden MM-hiihdoissa 10 kilometrin perinteisen tyylin kilpailussa pronssia ja vapaan tyylin 15 kilometrillä hopeaa. Hiihdossa ja suunnistuksessa Tarvosella on useita SM-mitaleita nuorten sarjassa. Maastojuoksussa hän voitti 17-vuotiaissa SM-kultaa vuonna 2001. Hiihdon SM-kisoista aikuisten sarjassa hänellä on parisprintin kultaa ja viestihopeaa vuodelta 2008 sekä viestikultaa vuodelta 2010.

Venlojen viestissä Tarvonen on useasti juossut Kangasniemen Kalskeen avausosuuden ja tullut ensimmäiseen vaihtoon toisena vuosina 2005 ja 2007 sekä kolmantena vuonna 2004.

Tarvonen edustaa Kangasniemen Kalsketta. Hänen valmentajanaan toimii hänen isänsä Keijo Tarvonen.

## Lähteet
* Tarvonen hiihtoliiton sivuilla (arkistoitu versio)

### Viitteet

## Aiheesta muualla
* Silja Tarvosen kotisivut 
*
Eleanor Parker

**Eleanor Jean Parker** (26. kesäkuuta 1922 Cedarville, Ohio – 9. joulukuuta 2013 Palm Springs, Kalifornia) oli yhdysvaltalainen näyttelijä. Hollywood Walk of Famenkin huomioma näyttelijä sai sopimuksen Warner Brothersilta vuonna 1941. Hänen varhaisen tuotantonsa joukkoon lukeutuu elokuva *Naisen orja* (1946). 

Parker oli kolmesti ehdolla parhaan naispääosan Oscar-palkinnon saajaksi rooleillaan elokuvissa *Rautahäkki* (1950), *Lain vartija* (1951) ja *Interrupted Melody* (1955). Vuonna 1963 hän oli vielä ehdolla Emmyn ja vuonna 1970 Golden Globen saajaksi.

Myöhemmällä urallaan Parker esiintyi esimerkiksi *[[The Sound of Music]]issa* (1965). Hän ansioitui myös televisiossa ja teatterissa. Hän oli neljästi naimisissa; viimeinen avioliitto kesti vuodesta 1966.

## Lähteet

## Aiheesta muualla

*
Manhattan Community District 12

**Manhattan Community District 12** on New Yorkin Manhattanin saaren pohjoisin hallinnollinen osa-alue (Community District). Siihen kuuluvat Washington Heightsin ja Inwoodin alueet. Tämä on Manhattanin vahvimmin espanjankielistä aluetta.

Vuonna 2000 alueella asui 208&nbsp;414 henkeä. Sen väkiluku oli kasvanut kymmenessä vuodessa viitisen prosenttia. Asukkaista 74,1 % oli etelä- tai keskiamerikkalaista alkuperää. Ulkomailla syntyineitä oli 53%, heistä 86,2% oli syntynyt Latinalaisessa Amerikassa.

## Lähteet
Paholaisen silmä

**Paholaisen silmä** () on Ingmar Bergmanin ohjaama komediaelokuva vuodelta 1960.
Bergman kertoi ohjanneensa tämän elokuvan tanskalaisen komedian pohjalta saadakseen studiolta luvan ohjata myös *[[Neidonlähde]]*-elokuvan.

"Nuoren naisen koskemattomuus on näärännäppy pirun silmässä." — Irlantilainen sananlasku

## Juoni
Don Juan pääsee lomalle helvetistä kolmen vuosisadan jälkeen. Saatanalla (Stig Järrel) on näärännäppy silmässä. Saatana antaa Don Juanille tehtäväksi vietellä nuoren neidon (Bibi Andersson). Neito on säilyttänyt aivan liian kauan neitsyytensä. Don Juanin lisäksi maan päälle lähetetään hänen palvelijansa Pablo (Sture Lagerwall). He asettuvat vieraiksi kirkkoherran luokse, joka on nuoren naisen isä. Pablo viettelee kirkkoherran vaimon. Vaimo kuitenkin palaa miehensä luokse. Don Juan ei onnistu viettely-yrityksissään. Hän rakastuu kirkkoherran tyttäreen mutta ei saa vastakaikua. Don Juan ja Pablo palaavat helvettiin. Saatana ei pidä matkaa onnistuneena. Toisaalta pahuudella on vielä jalansijaa maailmassa, sillä kirkkoherran tytär lausuu pienen valkoisen valheen. Helvetin ja taivaan ikuinen taistelu jatkuu.

## Rooleissa

## Lähteet